title: Ayikya dem vrodak (trutca ke Vermeer)
text: Koexofa nakila ke Vermeer koe olkoba dem klorsid cugviele tigid, i koe olkoba kulon zikeyena gu marwida is trutca. Kaatoen korik tid ke kulaf glastikeem ok oluikeem ke bane sare. Mecoba mana batlize kiren ayikya dem vrodak koe burmotaxo ok blotxo kobar. Batdume pufapaf kadimef azent gutageltayan gan lingesik. Tulon, rebava kadime ayikya tir dem cepta ta levrumkara va muka is fe ke soltiolteyena cepta awisise va kerafa norka leve kalka.